Inkantolo iyalele ukuba asishiye isikhundla sakhe oyinhloko ye-NPA | News24Inkantolo iyalele ukuba asishiye isikhundla sakhe oyinhloko ye-NPAPretoria – INkantolo eNkulu ePitoli inqume ukuthi u-Advocate Shaun Abrahams, ongumqondisi wezokushushiswa komphakathi kuzwelonke, kumele asishiye isikhundla sakhe.Inkantolo ithole ukuthi ukuxoshwa kukaMxolisi Nxasana, owayengumqondisi wezokushushiswa komphakathi, kwakuphambene nomthetho.UJaji Dunstan Mlambo uphinde wathi ngeke kulunge ukuba lowo owayekulesi sikhundla, uNxasana, abuyiselwe kusona ngenxa yokuthi kunamacala enkohlakalo asaphenywa ngawo futhi noMengameli Jacob Zuma ngeke akwazi ukuqoka omusha.UMlambo uthe iPhini likaMengameli uCyril Ramaphosa kumele aqoke umqondisi omusha wezokushishiswa komphakathi kuzwelonke zingakapheli izinsuku ezingu-60.IFreedom Under Law, Corruption Watch neCouncil for the Advancement of the South African Constitution (Casac) bababela enkantolo befuna kuthathwe njengokuphambene nomthetho ukuxoshwa kukaNxasana.UNxasana wavuma ukukhokhelwa nguZuma imali engu-R17.3m ukuze ezoshiya isikhundla sakhe ngo-2015.
